open-index/open-wikipedia-markdown huggingface dataset:
Padegamoji ampulė

**Padegamoji ampulė** () – metalinės talpyklės pavidalo įtaisas, užpildytas padegamuoju mišiniu, skirtas mėtyti iš lėktuvų kovai su priešu.

## AŽ-2
Antrojo pasaulinio karo metais TSRS šturmo lėktuvai naudojo ne tik padegamąsias aviacines bombas, bet ir padegamąsias ampules AŽ-2 (). Padegamoji ampulė buvo 12,5 cm skersmens rutuliškas plonasienis metalinis indas, pripildytas savaime užsiliepsnojančio padegamojo mišinio. Indas užpildomas gamykloje ir hermetiškai uždaromas užsukamu kamščiu su tarpikliu. Ampulėje tilpo 1 l padegamojo mišinio. Ampulė neturėjo jokių sprogdiklių ar panašių įtaisų.

Atsitrenkusi ampulė suirdavo, o iš jos išsiliejęs skystis tuoj savaime užsidegdavo. Išmetus didesnę kiekį ampulių būdavo sudaroma ištisinė liepsnos zona ir tiršta dūmų uždanga. Paprastai ampulės būdavo pripiltos KS skysčio, kuris prilipdavo prie šarvų, užliedavo stebėjimo plyšius, stiklus, stebėjimo prietaisų stiklus, dūmais apakindavo ekipažus, padegdavo mašinas.

Ampules sudėdavo į mažų bombų kasetes KMB (*КМБ*; *кассета мелкых бомб* 'smulkių bombų kasetė') ir mėtydavo iš šturmuotuvų IL-2. Vienas IL-2 paimdavo iki 150 ampulių AŽ-2. Tačiau kasetėmis su ampulėmis ginkluotas IL-2 buvo kur kas lengviau pažeidžiamas, kadangi pakakdavo kulkai pramušti lėktuvo gabenamą ampulę, ir iš jos išsiliejęs skystis užsidegdavo.

TSRS Karinių oro pajėgų ginkluotėje AŽ-2 ampulės pasirodė 1939 m. Tada jos būdavo pripildomos netirštinto padegamojo mišinio. Kitais metais metais buvo pareikalauta, kad pramonė per metus gamintų po 750 tūkst. ampulių.

Buvo naudojamos ir 2 l talpos ampulės AŽ-4, kurių skersmuo buvo 26 cm. Ampulės AŽ-2 ir AŽ-4 nuo cheminių universaliųjų ampulių AU-125 ir AU-260 skyrėsi tuo, kad jų angose buvo įtaisomi ne paprasti kamščiai, o hermetiški kamščiai, kad į vidų nepatektų atmosferos deguonis, padegantis KS mišinio baltąjį fosforą.

## Ampulių naudojimas
Ampules AŽ-2KS ir AŽ-4KS (pripildytas KS skysčio) labai plačiai naudojo Kursko mūšyje prieš tankus, šarvuočius, automobilius. Ant kapoto ar variklių skyriaus šarvo patekęs degantis mišinys buvo praktiškai neužgesinamas. Lengvai degančius daiktus KS skystis padega žaibiškai. KS dega 1,5-3 min., degimo temperatūra – 800–1000 °C.

AŽ-2KS ampules naudojo ir pėstininkai. Tam kareiviai naudojo specialius ampuliasvaidžius (), kurie nusviesdavo ampules iki 250 m. Tai buvo efektyvus ginklas prieš tankus, dotus, dzotus.

## Nuorodos
* Зажигательные ампулы и огневые мешки
Iliustracijos:
* AŽ-2 padegamoji ampulė  (rusiškai)
Žąsis (reikšmės)

**Žąsis** gali reikšti:

* Žąsys – antinių šeimos paukščiai;
* Grumman Goose – Grumman korporacijos hidroplanas.
BGS skystis

**BGS skystis**, *BGS mišinys* () – tarybinis 1941 m. sukurtas padegamasis mišinys, skirtas padegamiesiems buteliams ir fugasiniams liepsnosvaidžiams užtaisyti.

Mišinį 1941 m. antroje pusėje sukūrė trečiojo rango karo inžinierius K. Soldadzė. Mišinį sudaro lengvoji benzeno frakcija, žalia alyva, OP-2 () milteliai. 1942 m. sausį buvo pagaminta bandomoji skysčio partija. Mišinys pasirodė tinkamas, be to, jis buvo 3-4 kartus pigesnis už benziną. Mišinį priėmė ginkluotėn.

Kuprininiams liepsnosvaidžiams BGS tiko tik praskiestas benzinu. BGS pasižymėjo nepakankamu tirštumo stabilumu. Einant laikui jis skystėjo, todėl liepsnosvaidžio čiurkšlės šūvio nuotolis mažėdavo. Be to, mišinio tirštumas priklauso nuo oro temperatūros. Oro temperatūrai pasikeitus 10 °C BGS skysčio tirštumas keičiasi 50 %. Vasarą BGS mišinys galėjo būti laikomas tik 2 mėnesius, žiemą - iki 4-5 mėnesių. Tirštumą reguliavo keisdami OP-2 miltelių kiekį (nuo 3 iki 9 kg į 100 litrų mišinio). Kuo aukštesnė oro temperatūra, tuo daugiau reikėdavo tirštiklio miltelių.

## Nuorodos
Арсенал: Коктейли смерти.
Skaisgirys

**Skaisgiriu** vadinama:

* Skaistgirys, miestelis Joniškio rajone, prie kelio Joniškis–Žagarė;
* Skaistgiriai, kaimas Panevėžio rajone.

**Skaisgirys** − lietuviška vyriškos giminės pavardė.

Šios pavardės moteriškosios giminės formos yra: Skaisgirienė (ištekėjusi moteris) ir Skaisgirytė (mergautinė pavardė).

Pavardę turi šie garsesni asmenys:

* Kazys Skaisgirys (1891–1944) – vargonininkas, chorvedys;
* Rolandas Skaisgirys (g. 1969) – Lietuvos krepšininkas, Televizijos prodiuseris;
Leonė

**Leonė** – Siera Leonės valiuta. ISO 4217 kodas – „SLL“. Leonė padalintas į 100 centų, tačiau jie nenaudojami – leonė per smulkus piniginis vienetas. Simbolis – Le.

## Istorija
Leonė pradėta naudoti 1964 m. Ji pakeitė iki tol naudojamą Britanijos vakarų Afrikos svarą sterlingą, prilyginant 1 svarą 2 leonėms. Dar anksčiau, tarp 1791 ir 1805 m. šalyje buvo naudojami doleriai. Doleris buvo smulkinamas į 100 centų, o pinigus leido Siara Leonės kompanija. Dolerį pakeitė svaras sterlingas pagal kursą – 1 doleris = 4 svarams ir 2 pensams.

## Monetos
1964 m. į apyvartą buvo išleistos pusės, 1, 5, 10 ir 20 leonių vertės monetos. Dar vėliau, 1972 m., buvo išleista 50 leonių moneta. 1987 m. buvo pristatyta 1 leonės vertės moneta, pagaminta iš nikelio ir bronzos.

Didėjant infliacijai 1996 m. buvo išleistos naujos monetos, kurių vertė buvo 10, 50 ir 100 leonių. 2004 m. buvo pristatytos 500 leonių vertės monetos. Šiuo metu tik šios 4 monetos yra apyvartoje. Dažniausiai prekybininkai ir restoranai atsisako iškeisti 500 leonių monetas.

## Banknotai
1964 m. Siera Leonės bankas išleido 1, 2 ir 5 leonių vertės banknotus. 1979 m. atsirado 50 centų, 1980 – 10 leonių, o 1982 – 20 leonių vertės banknotai. 100 leonių vertės banknotai rinkoje atsirado 1988, o 500–1991 m. Dar vertingesni banknotai išleisti vėliau – 1000 ir 5000 – 1993, 2000–2000, o 10.000 leonių – 2004 m.

Šiuo metu cirkuliuoja šios vertės banknotai – 500, 1000, 2000, 5000 ir 10.000. 10.000 leonių banknotai nebuvo naudojami apie metus, tad šiuo metu jie yra labai reti – visos operacijos atliekamos su 5000 ar smulkesniais banknotais. Dėl infliacijos padarinių planuojama išleisti ir 20.000 leonių banknotus.
2008 m. Europos Grand Prix

**2008 m. Europos Grand Prix** – 12-tasis 2008 m. sezono Formulės 1 Grand Prix (GP), kuris vyko rugpjūčio 22-24 d. Valensijos gatvių trasoje, Valensijoje (Ispanija). Tai yra pirmosios lenktynės šioje trasoje.

2007 m. birželio 1 d. trasos šeimininkai pasirašė 7 metų kontraktą su Formulės 1 teisių savininku Bernie Ecclestone.

Suplanuota trasa yra 5,473 m ilgio ir turi 25 posūkius (11 dešiniųjų ir 14 kairiųjų). Manoma, jog lenktynių dalyviai trasos ratą apvažiuos per 1 min. ir 37 sekundes, o didžiausias greitis sieks 323 km/h.
## Prieš Grand Prix

### Orų prognozė
Prognozuojama, kad savaitgalį Valensijoje bus karštą ir be kritulių. Temperatūra pasieks 28 laipsnius šilumos, o kritulių tikimybė penktadienį ir sekmadienį vertinama 10 procentų, o šeštadienį – 20.

## Penktadienio treniruotės
### Pirmoji dalis
Pirmoje treniruočių dalyje naujojoje trasoje puikiai pasirodė Scuderia Toro Rosso pilotas Sebastianas Vettelis, ratą apsukęs per 1:40.496 min., bei aplenkęs antru likusį Felipe Massa iš Ferrari (1:40.654). Trečią vietą užėmė McLaren atstovas Lewis Hamiltonas (1:40.822).

### Antroji dalis
Antrojoje penktadienio treniruotėje greičiausias buvo suomis Kimi Raikkonenas su Ferrari, ratą apvažiavęs per 1:39.477 min. Jis 0.020 sekundės aplenkė ispaną Fernando Alonso su Renault. Tik 0.069 sekundės suomiui nusileido trečiu likęs Jensonas Buttonas iš Honda.

## Šeštadienio treniruotės
Šeštadienio treniruotėse greičiausias buvo lenkas Robertas Kubica nuvažiavęs ratą per 1:38.754 min. Antras buvo Williams ekipos narys Nico Rosbergas (1:38.877), o trečias - Sebastienas Bourdais (1:39.009).

## Kvalifikacija

## Lenktynės

Pirmą kartą Valensijoje vykusias lenktynes laimėjo Ferrari ekipai atstovaujantis brazilas Felipe Massa. Antras finišo liniją kirto sezono lyderis britas Lewis Hamiltonas. Trečiu lenktynėse buvo lenkas Robertas Kubica.

## Kita

*Ratų lyderiai: Felipe Massa 50 ratų (1–14, 20–36, 39–57 ratuose), Lewis Hamilton 4 (15–16, 37–38), Robert Kubica 1 (17), Heikki Kovalainen, 2 (18–19).
*Po incidento išvažiavime iš boksų, kai vos nesusidūrė Adrian Sutil (Force India komanda) ir Felipe Massa (Ferrari) bolidai, teisėjai paskyrė pastarajam 10 tūkstančių eurų baudą.
* Tai buvo 200-asis padangų gamintojo Bridgestone etapas F1 Grand Prix (nuo 1997 m.)

## Išnašos

## Nuorodos
*2008 FORMULA 1 TELEFONICA GRAND PRIX OF EUROPE  (formula1.com)
UTIAS Ornithopter No.1

**UTIAS Ornithopter No.1** – 1990 m. pabaigoje sukurtas ornitopteris (aparatas, kuris skrenda mosuodamas sparnais). Pirmą kartą pakilo 2006 m. liepos 8 d., tai buvo pirmas kartas, kai ornitopteris pakyla be pašalinės pagalbos. Skrydis truko 14 sekundžių, per kurias orlaivis nuskrido apie 300 metrų.

Orlaivį sukūrė Toronto universiteto Aerokosmonautikos studijų instituto komanda, vadovaujama prof. James DeLaurier, kartu su Jeremy Harris iš Ilinojaus universiteto.

## Specifikacija

* Įgula: 1 žmogus
* Ilgis: 7,47 m
* Sparnų skersmuo: 12,56 m
* Svoris: 322 kg
* Greitis: 82 km/h

## Nuorodos

* Project Ornithopter (ang.)
Telės ežeras

**Telės ežeras** () – gėlavandenis ežeras, esantis Kongo džiunglių šiaurės rytuose. Ilgis – 6 km, plotis – 5 km.

Ežeras laikomas mitinio gyvūno Mokelė-mbembe buveine, kurį pigmėjai užmušė ir suvalgė apie 1959. Ežero apylinkės – mažai ištirti miškai.

Spėjama ežero kilmė – meteoritas, nukritęs prieš 80 milijonų metų.
NASA Helios

**NASA Helios** – eksperimentinis, bepilotis, Saulės energija varomas orlaivis, sukurtas įmonėje „AeroVironment, Inc.“ NASA projektui ERAST.

2001 m. rugpjūčio 14 d. „Helios“ viršijo bepiločių lėktuvų pakilimo aukščio rekordą (29 254 m).

Orlaivis sudužo 2003 m.

## Nuorodos
*NASA past projects:  Helios Prototype Solar-Powered Aircraft (ang.)
Boeing Phantom Works

**Boeing Phantom Works** – „Boeing“ korporacijos pagrindinis mokslinės tiriamosios veiklos padalinys. Prieš susijungimą su „Boeing“, „Phantom Works“ priklausė „McDonnell Douglas“ įmonei ir daugiausiai užsiėmė karine aviacija. Kaip „Boeing“ padalinys, dabar užsiima ir komerciniais bei kosminiais orlaiviais.

## Projektai
* Boeing Bird of Prey („Stealth“ naikintuvo koncepcija) - 1996
* Boeing X-32 - 2000
* Boeing A160 Hummingbird (bepilotis sraigtasparnis) - 2002
* Boeing X-45 - 2002
* Boeing Pelican - (2003) 
* Bell Boeing Quad TiltRotor (kartu su „Bell Helicopter“) - (2005)
* Boeing X-48 -  2007
* Boeing X-37 - 2010

* X-53 Active Aeroelastic Wing

## Nuorodos

* Oficialus puslapis
Aamulehti

„**Aamulehti**“ () – Suomijos dienraštis, einantis nuo 1881 m. Tamperėje. Jis – vienas iš seniausių šalies laikraščių, įkurtas tam, kad pagerintų suomių ir suomių kalbos pozicijas šaliai esant Rusijos imperijos sudėtyje. Iki 1992 metų buvo susijęs su Nacionalinės koalicijos partija (konservatoriais), tačiau dabar nėra susijęs su jokia politine partija. Laikraščio tiražas – apie  (1999 m.).

## Šaltiniai
Tomo Mano memorialinis muziejus

**Tomo Mano memorialinis muziejus** – Nobelio premijos laureato ir rašytojo Tomo Mano name įkurtas muziejus. Namas pastatytas 1930 m.

1930–1932 m. T. Manas su šeima vasaras praleisdavo Nidoje. 1939 m. namas nacionalizuotas ir tapo Vokietijos Reicho nuosavybe. Po Antrojo pasaulinio karo vasarnamį planuota nugriauti, tačiau 1967 m. pastatas buvo restauruotas. Jame įrengta memorialinė rašytojo skaitykla ir ekspozicija. 1995 m. restauruotam vasarnamiui suteiktas muziejaus statusas.

Pirmame muziejaus aukšte veikia nuolatinė ekspozicija, o antrajame aukšte yra Tomo Mano darbo kambarys. Svetainėje vyksta kamerinės muzikos koncertai, seminarai, tarptautinio Tomo Mano festivalio diskusijos. Nuo 1996 m. muziejuje įsikūrė Tomo Mano kultūros centras, tapęs tarptautinio kultūrinio bendradabiavimo centru.

## Nuorodos
*Tomo Mano memorialinis muziejus
*Internetinis puslapis
* Tomo Mano kultūros centras
Algirdo apygarda

**Algirdo apygarda** – Lietuvos partizanų junginys, 1945–1946 m. kovojęs prieš sovietinį okupacinį režimą.

## Istorija

Junginys buvo suformuotas iš Marcinkonių, Rudnios, Merkinės, Alovės, Seirijų, Druskininkų, Kapčiamiesčio, Leipalingio, Veisiejų valsčiuose (Alytaus ir Lazdijų apskritys) veikusių partizanų, prisijungusių prie 1945 m. gegužės 7 d. įkurtos Dzūkų grupės. 1945 m. lapkričio 18 d. šios grupės vado Juozo Vitkaus-Kazimieraičio įsakymu pavadinta *Algirdo apygarda*, o jis pats tapo jos vadu. Štabą sudarė operatyvinis, mobilizacinis ir propagandos skyriai. Algirdo apygarda 1945–1952 m. leido laikraštį „Laisvės varpas“.

1945 m. gruodžio 31 d. J. Vitkaus įsakymu prie Algirdo apygardos priskirta Dzūkų rinktinė, veikusi Alytaus apskrityje ir Prienų bei Marijampolės apskričių Simno, Miroslavo, Alytaus, Balbieriškio, Gudelių, Jiezno, Butrimonių, Stakliškių, Birštono valsčiuose, tačiau jos vadas Dominykas Jėčys-Ąžuolis iš pradžių šio įsakymo nepripažino ir Algirdo apygardos veikloje kurį laiką nedalyvavo.

1945 m. pabaigoje Algirdo apygardą sudarė: 
* Šarūno rinktinė (su ja vėliau sujungta Algimanto rinktinė, kuri veikė Lazdijų apskrityje);
* Algimanto rinktinė, vadas V. Stepulevičius-Mindaugas;
* Merkio rinktinė, veikė Varėnos apskrityje ir dalyje Alytaus apskrities, rinktinės vadas Adolfas Ramanauskas-Vanagas;
* Geležinio Vilko rinktinė, veikė dalyje Trakų apskrities, vadas L. Tarasevičius-Aras.

1946 m. balandžio 9 d. J. Vitkaus iniciatyva Algirdo apygarda su Tauro apygarda sudarė bendrą Pietų Lietuvos partizanų štabą, kuris gegužės 5 d. paskelbė Lietuvos partizanų vadų suvažiavimo I politinę deklaraciją. 1946 m. balandžio 23 d. į Algirdo apygardą įtraukta ir Dzūkų rinktinė, o Šarūno rinktinė Tauro ir Algirdo apygardos vadų sutarimu priskirta Tauro apygardai.

J. Vitkų balandžio 23 d. išrinkus Pietų Lietuvos partizanų srities vadu, Algirdo apygardos vadu paskirtas D. Jėčys, kuris liko ir Dzūkų rinktinės vadu. Po šių pertvarkymų nuo 1946 m. gegužės 15 d. Algirdo apygarda veikė kaip **Dainavos apygarda**.

Algirdo apygardos vadovybė parengė partizanų veiklos organizacinius ir mobilizacinius, partizanų mokymo ir kitus norminius dokumentus, naudotus visoje Pietų Lietuvos srityje. Vienos svarbesnių Algirdo apygardos kautynių – Merkinės puolimas – vyko 1945 m. gruodžio 15 d. Puolimo metu partizanai sunaikino valsčiaus pastatą su sovietinės valdžios dokumentais.

## Vadai

Po Vinco Daunoro-Ungurio žūties 1952 m. apygarda praktiškai nustojo egzistuoti.

## Šaltiniai

## Literatūra
* Dainavos apygardos partizanų takais (sud. Vytautas Nanartonis, Juozas Petraška, Kazimieras Savičius). – V.: Lietuvos gyventojų genocido ir rezistencijos tyrimo centras, 1997. – 246 p.: iliustr. – ISBN 9986-757-07-X
* Kovoję už brangią Tėvynę: Algirdo apygardos partizanų istorija: albumas (sud. Elena Markuckytė, Donatas Pilkauskas). – Panevėžys: Panevėžio kraštotyros muziejus, 2008. – 87 p.: iliustr. – ISBN 978-9955-9643-8-4
Komorų frankas

**Frankas** – Komorų valiuta. ISO 4217 kodas – „KMF“. Frankas padalintas į 100 sentimų, jie nenaudojami – šis frankas labai smulkus piniginis vienetas.
Džibučio frankas

**Frankas** – Džibučo valiuta. ISO 4217 kodas – „DJF“. Frankas padalintas į 100 sentimų, jie nenaudojami – Džibučio frankas labai smulkus pinigas. Simbolis – Fdj.
Jeffrey Jacob Abrams

**Džefris Džeikobas Abramsas** (; g. 1966 m. birželio 27 d. Niujorke) – amerikiečių kino ir televizijos prodiuseris, scenaristas, aktorius, kompozitorius ir režisierius. Kino ir televizijos gamybinės kompanijos „Bad Robot Productions“ įkūrėjas ir valdytojas. Televizijoje labiausiai žinomas iš kultiniais pripažintų serialų „Dingę“ ir „Ties riba“.

## Biografija
Gimė televizijos prodiuserių žydo Gerald W. Abrams ir amerikietės Carol šeimoje, užaugo Los Andžele. Filmų pramone susidomėjo anksti, būdamas penkiolikos sukūrė muziką Don Dohler juostai „Nakties siaubūnas“. J. J. Abrams įstojo į Saros Lorens kolegiją, paskutiniame kurse kartu su draugu parašė scenarijų, pagal kurį „Touchstone Pictures“ sukūrė filmą „Kaip tvarkyti reikalus“, jame vaidino Čarlzas Grodinas ir Džeimsas Belušis. Tai buvo pirmas Abramso prodiusuotas darbas, po jo sekė „Kitoks Henris“ su Harisonu Fordu ir „Amžinai jaunas“ su Melu Gibsonu. J. J. Abrams yra vienas iš televizijos serialo „Dingę“ kūrėjų.

1996 m. susituokė su Katie McGrath. Turi tris vaikus: Henrį (g. 1998 m.), Greisę (g. 1999 m.) ir Augustę (g. 2006 m. sausio 11 d.).

## Karjera

Kartu su prodiuseriu Jerry Bruckheimer ir režisieriu Michael Bay, 1998 m. sukūrė „Armagedoną“. 2001-aisiais kūrė ir prodiusavo filmą „Smagus pasivažinėjimas“. Pirmą kartą atsidūrė televizijoje 1998 m. su keturis sezonus trukusiu serialu „Felisitė“. J. J. Abrams įkūrė prodiuserinę Bad Robot kompaniją, vėliau sukūrė ir prodiusavo ABC televizijos serialą „Slaptoji agentė“, su Deimonu Lindelofu parašė scenarijų mistinei dramai „Dingę“. Jis taip pat prodiusavo kitus ABC serialus – „What About Brian“ ir „Six Degrees“.

Abramsas prisidėjo prie „Supermeno“ scenarijaus kūrimo. 2006 m. įvyko jo režisūrinis debiutas, kai pasirodė „Neįmanoma misija 3“ su Tomu Kruzu. Taip pat prodiusavo 2008 m. filmą „“, kartu su Deimonu Lindelofu 2009 m. baigė režisuoti vienuoliktą „Žvaigždžių kelio“ dalį. Kurį laiką svarstė ekranizuoti Stiveno Kingo „Tamsųjį bokštą“, 2009 m. lapkritį pranešė, jog šio kūrinio kino adaptacijos nekurs.

Dž. Dž. Abramsas sukūrė muziką „Slaptajai agentei“ ir teminę dainą „Felisitei“.

Su „Warner Brothers“ ir „Paramount Pictures“ pasirašė apie 50 mln. JAV dol. vertės sutartis dėl naujų televizijos serialų ir filmų kūrimo.

## Filmografija

### Kinas

### Televizija

## Apdovanojimai ir nominacijos

* „Emmy“ nominantas už geriausią dramos scenarijų („Slaptoji agentė“, 2002 m.)
* „Emmy“ laureatas už geriausią draminį serialą („Dingę“, 2005 m.)
* „Emmy“ laureatas už geriausią režisūrą („Dingę“, 2005 m.)
* „Emmy“ laureatas už geriausią dramos scenarijų („Dingę“, 2005 m.)
* „Auksinio Gaublio“ laureatas už geriausią draminį televizijos serialą („Dingę“, 2006 m.)
* „Auksinio Gaublio“ nominantas už geriausią draminį televizijos serialą („Dingę“, 2007 m.)

## Nuorodos

* J. J. Abrams svetainėje Internet Movie Database
Lamantininiai

**Lamantininiai** (*Trichechidae*) – sirenų būrio, didelių vandens žinduolių šeima. Gyvena Karibų baseine, Amazonės ir Vakarų Afrikos upių baseinuose. Uodega apvaliais kraštais.

Šie žoliaėdžiai gyvūnai gyvena seklumose ir minta vandens augmenija. Lamantinų šeimos atstovai nuo diugonių skiriasi kaukolės ir uodegos formomis. Lamantino uodega turi irklo formą, tuo tarpu diugonių – „šakutės“ formą. Pastovi dantų kaita, iš esmės nebūdinga žinduoliams. Nauji dantys, kaip ir drambliams, augdami žandikaulyje, pamažu išstumia senus ir nudilusius dantis.

Šeimoje tik viena gentis lamantinų gentis.
Edvardas Armolaitis

**Edvardas Armolaitis** (1922 m. gruodžio 22 d. Mauliai, Pagirių valsčius – 1995 m. liepos 4 d. Babtai) – Lietuvos agronomas sodininkas, habilituotas biomedicinos mokslų daktaras nuo 1994 m.

## Biografija
1950 m. baigė Lietuvos žemės ūkio akademiją. 1957–1995 m. dirbo Sodininkystės ir daržininkystės institute.

## Mokslinė veikla
Surinko ir aprašė Lietuvos pietvakariuose auginamas vertingesnes obelų veisles, tyrė slyvų auginimą, vaismedžių genėjimą ir sodinimo atstumus. Parengė dvi obelų ir dvi slyvų auginimo technologijas.

## Bobliografija
* Vaismedžių genėjimas, 1960 m., 2 l. 1963 m.
* Vaismedžių ir vaiskrūmių genėjimas, su R. Vosyliumi, 1967 m.
* Patarimai sodininkams mėgėjams, su kt., 1978 m.
* Intensyvus obelų sodas, su kt., 1988 m.
* Vaismedžių genėjimas ir perskiepijimas, 1993 m.
* Slyvų auginimas, 1994 m.

## Šaltiniai
Aarestrup Emi

**Emilis Orestrupas;** (  1800 m. gruodžio 4 d. Kopenhagoje –  1856 m. liepos 21 d. Odensėje) – Danijos poetas, gydytojas.

Baigė mediciną 1827 metais. Buvo artimas Christijano Vinterio (*Christian Winther*) draugas. Plėtojo H. Heine’s romantinės meilės lyrikos tradiciją. Jo poezijos rinkiniuose „Eilėraščiai *l Digte*“ 1838 m., „Pomirtiniai eilėraščiai“ /*Efterladte digte* 1863 m. gausu erotinių motyvų.
Etiopijos biras

**Biras** (amhar. ብር) – Etiopijos valiuta. ISO 4217 kodas – *ETB*. Biras padalintas į 100 santimų. Simbolis – Br. 1931, kai Abisinija pakeitė pavadinimą, Etiopijos biras pakeitė Abisinijos birą.

## Nuorodos

*
Argau

**Argau** () – kantonas Šveicarijos šiaurėje, prie Vokietijos sienos. Kantono centras – Arau. Kantone yra oficiali vokiečių kalba. Didesniąją dalį paviršiaus užima Šveicarijos plokščiakalnis, o pietvakariuose – Juros kalnų dalis. Vystoma mašinų (staklių), tiksliųjų prietaisų gamyba, metalo apdirbimas, elektrotechnikos, elektronikos, tekstilės, siuvimo, cemento, chemijos pramonė. Prie Arės ir Reuso yra hidroelektrinių. Veikia trys atominės elektrinės. Auginamos daržovės, vaismedžiai, vynmedžiai, javai, veisiami pieniniai galvijai. Vystomas turizmas. Yra Badeno kurortas. Per Argau eina geležinkeliai ir automobilių keliai, jungiantys Vokietiją su Italija ir Prancūzija.

## Istorija

Seniausi gyventojai – keltai, kuriuos II a. nukariavo romėnai. V a. Argau teritoriją užėmė frankai. 861 metais padalytas į Aukštutinį Argau (priklausė Bernui) ir Žemutinį Argau (grafų Lenzburgų, Kyburgų, nuo 1264 ir Habsburgų valdų dalis). 1415 m. Argau pasidalijo į Berną ir Liucerną. 1798 Bernui priklausanti dalis paskelbta Argau kantonu Helvetijos Respublikos sudėtyje, nuo 1803 m. sujungus su Badeno kantonu tapo Šveicarijos konfederacijos dalimi.

## Šaltiniai
Aarne Antti Amatus

**Aarne Antti Amatus** (adapt. **Arne Antis Amatus** g. 1867 m. gruodžio 5 d. Porio meiste,  – m. 1925 m. vasario 5 d. Helsinkyje) – Suomijos folklorininkas.

1911–1925 dėstė Helsinkio universitete. Dalyvavo tarptautinės Folklorininkų draugijos veikloje. Folkloro istorinio geografinio tyrimo metodo, suomių mokyklos vienas pradininkų. Šio metodo pagrindus 1913 m. išdėstė darbe „Lygina“. Vokiečių kalba paskelbė seriją pasakų, dainų, mįslių lyginamųjų tyrinėjimų, greta kitų tautų folkloro pavyzdžiu pateikė ir lietuviškų tekstų. Remdamasis Europos tautų pasakų motyvų lyginamaisiais tyrinėjimais parengė Pasakų tipų rodyklę (*Verzeichnis der Mdrchentypcn* 1910 m.), kurioje kiekvienas pasakų tipas turi savo numerį, pagal šią klasifikaciją sudaryti daugelio pasaulio tautų pasakų katalogai (pvz., lietuvių – J. Balio „Lietuvių pasakojamosios tautosakos motyvų katalogas“ 1936, B. Kerbelytės „Lietuvių pasakojamosios tautosakos katalogas“ I dalis išleista 1999 m. Amatus rodyklę išplėtė ir 1928 metais anglų kalba išleido S. Thompsonas (papildytas leid. 1961 m.).
Ingrida Armonaitė-Galinienė

**Ingrida Ona Armonaitė-Galinienė** (1962 m. vasario 24 d. Vilniuje – 2025 m. sausio 1 d. ten pat) – Lietuvos smuikininkė, pedagogė.

## Biografija
Tėvas Augustinas Armonas, brolis Rimantas Armonas. Mokėsi Nacionalinėje M.K. Čiurlionio menų mokykloje. 1985 m. baigė Maskvos P. Čaikovskio konservatoriją, 1987 m. – šios konservatorijos asistentūrą.

Nuo 1988 m. dėstė Nacionalinėje M.K. Čiurlionio menų mokykloje ir Lietuvos muzikos ir teatro akademijoje. Nuo 1988 m. kamerinio ansamblio „Armonų trio“ narė, koncertavo ir su kitais kameriniais ansambliais. Gastroliavo daugelyje Europos šalių, dalyvavo muzikos festivaliuose.

Palaidota Kairėnų kapinėse.

## Įvertinimas
* 1972 m., 1976 m. J. Kociano tarptautinio konkurso pirmoji premija (Čekija)
* 1985 m. V. Humlo tarptautinio konkurso pirmoji premija (Zagrebas)
* 1979 m. Lietuvos respublikinio konkurso pirmoji premija

## Šaltiniai
Ivar Aasen

**Ivar Aasen** (adapt. **Ivaras Osenas** g. 1813 m. rugpjūčio 5 d. Sunnmore – 1896 m. rugsėjo 23 d. Osle) – Norvegijos kalbininkas, poetas, filosofas.

Ivaras Osenas buvo norvegų rašomosios kalbos (*landsmal*), nuo 1929 vadinamos naująja norvegų kalba (*nynorsk*), kūrėjas. Veikale „Apie mūsų rašomąją kalbą“ (*Om v art Skriftsprog* 1836 m. pasiūlė sukurti rašomąją kalbą, pakeisiančią 400 metų vartotą danų kalbą. Rinko tautosaką, tyrė tarmes, remdamasis jomis sukūrė bendrinės rašomosios kalbos norminimo principus.

Svarbiausi veikalai
:
* „Norvegų tautinės kalbos gramatika“ (*Dėt norske Folkesprogs Grammatik* 1848 m.),
* „Norvegų liaudies kalbos žodynas“ (*Ordbog over dėt norske Folkesprog* 1850 m.),
* „Tautinės norvegų kalbos pavyzdžiai“ (*Prover af Landsmaalet i Norge* 1853 m.),
* „Norvegų patarlės“ (*Norske ordsprog* 1856 m.),
* „Norvegų kalbos gramatika“ (*Norsk Grammatik* 1864 m.),
* „Norvegų kalbos žodynas“ (*Norsk Ordbog* 1873 m.).
Išleido eilėraščių rinkinių.
Aaronas

**Aaronas** () – Biblijos personažas. Aaronas buvo pirmasis izraelitų vyriausiasis kunigas, Mozės brolis ir pagalbininkas. Jis pasižymėjo iškalba. Reikalavo, kad Egipto faraonas paleistų izraelitus iš nelaisvės. Prie Sinajaus kalno paklusęs be vado likusių žmonių reikalavimams padirbdino jiems stabą – aukso veršį ir leido jį garbinti vietoj tikrojo Dievo. Šią nuodėmę Dievas jam atleido ir padarė jį vyriausiuoju kunigu. Aaronas mirė Arabijoje sulaukęs 123 metų; palaidotas ant Horo kalno. Vaizduojamas kaip senas žydų dvasininkas, dėvintis skraistę, papuoštą varpeliais, turbaną arba galvos apdangalą – popiežiaus tiaros prototipą, laikantis smilkytuvą ir giminės vado ženklą – žydinčią lazdą. Dažniausiai minimas Iš 4,14; 5–12; 28; 29; 32, 1–5.

## Nuorodos
KS skystis

**KS skystis** (; *смесь КС*) – tarybinis 1941 m. sukurtas padegamasis mišinys, naudotas padegamuosiuose buteliuose ir padegamosiose ampulėse AŽ-2.

Nebrangus ir efektyvus KS skystis buvo priimtas į Raudonosios Armijos ginkluotę 1941 m. liepos mėnesį. Vasarinis mišinys KS gerai limpa prie vertikalių paviršių, skystas žemoje temperatūroje, ilgai dega, švirkščiamas neskyla į mažus lašus.

## Taip pat skaitykite
* Padegamasis butelis
* Padegamoji ampulė

## Nuorodos
*Арсенал: Коктейли смерти.
Kenijos šilingas

**[[Kenija|Kenijos]] [[šilingas]]** – Kenijos valiuta. ISO 4217 kodas – *KES*. Šilingas padalintas į 100 centų. Simbolis – KSh. 1966 pakeitė Rytų Afrikos šilingą, bet iš esmės pasikeitė tik pavadinimas.
Evald Aav

**Evaldas Avas** (; g. 1900 m. kovo 7 d. Taline – m. 1939 m. kovo 21 d. ten pat) – Estijos kompozitorius, choro dirigentas.

1926 metais baigė Talino konservatoriją (A. Kapo kompozicijos klasę). Vertingiausias kūrinys – herojinė opera „Vikingai“ (*Vikerlased*, sukurta 1928 m. Dar sukūrė simfoninę poemą „Gyvenimas“, simfonij1 *Elu* 1935 m., kamerinės instrumentinės muzikos kūrinių, chorų, dainų.
Augustinas Armonas

**Augustinas Armonas** (1922 m. gegužės 15 d. Manikūnai, Biržų apskr. – 2017 m. sausio 10 d. Vilnius) – Lietuvos fleitininkas, pedagogas, dirigentas.

## Biografija
Gimė ir augo Biržų apskrities Saločių valsčiaus Manikūnų kaimo ūkininkų Mykolo ir Onos Varnaitės Armonų šeimoje, kurioje buvo jauniausias septintas sūnus. Broliai Petras Armonas, Andrius, Leonas, Antanas, Jurgis ir Aleksas. Vaikai Ingrida Armonaitė-Galinienė ir Rimantas Armonas. 1950 m. baigė Lietuvos konservatoriją (mokytojai Juozas Pakalnis, Liudas Survila).

1948–1958 m. Lietuvos radijo komiteto simfoninio orkestro koncertmeisteris, 1958–1972 m. Lietuvos filharmonijos simfoninio orkestro ir pučiamųjų kvinteto – fleitininkas, 1956–1961 m. pučiamųjų grupės koncertmeisteris. 1961–1968 m. dėstė Lietuvos konservatorijoje, 1972–1982 m. – Vilniaus J. Tallat-Kelpšos muzikos mokykloje, buvo moksleivių pučiamųjų bei simfoninio orkestrų dirigentas. Koncertavo kaip solistas ir su instrumentiniais ansambliais.

## Mokiniai
* Algirdas Vizgirda
* Laima Šulskutė

## Įrašai

* Lietuvių kompozitorių muzika: Juozas Pakalnis, Šokis su lanku iš baleto „Sužadėtinė“ („Melodija“, 1962)
* S. Šaminad (Cécile Chaminade), Koncertino op. 107; H. Perselis, 2 dainos; fortepijono partija – Margarita Dvarionaitė („Melodija“, 1968)
* Lietuvių kompozitorių muzika (M. Lauriškus, A. Klenickis, A. Bražinskas, V. Jurgutis) pučiamųjų kvintetui („Melodija“, 1970)
* B. Gorbulskis, Koncertas № 2 fleitai su orkestru, dirigentas – J. Domarkas („Melodija“, 1970)

## Šaltiniai
Termoelektra

**Termoelektra** - elektra atsiradusi dėl temperatūrų skirtumo. Termoelektros srovės stipris priklauso nuo temperatūrų skirtumo laidų galuose. Termoelementas, sujungtas su elektriniu matavimo prietaisu, sudaro termoelektrinį termometrą.
Rimantas Armonas

**Rimantas Armonas** (g. 1952 m. spalio 23 d. Vilniuje) – Lietuvos violončelininkas, pedagogas, Lietuvos muzikos ir teatro akademijos ir Vytauto Didžiojo universiteto profesorius. LMTA Kamerinio ansamblio katedros vedėjas.  Lietuvos Respublikos Vyriausybės kultūros ir meno premijos laureatas (2017m.), Auksinio disko laureatas (2005 m.)

## Biografija
Tėvas Augustinas Armonas – fleitininkas, mama Emilija Pilotaitė-Armonienė – smuiko pedagogė, sesuo Ingrida Armonaitė-Galinienė – smuikininkė, žmona Irena Uss-Armonienė - pianistė, sūnus Edvardas Armonas - violončelininkas.  

1959-1970 m. mokėsi Nacionalinėje M.K. Čiurlionio menų mokykloje. 1975 m. baigė Lietuvos konservatoriją, prof. Silvija Sondeckienė). 1975–1978 m. stažavo Maskvos konservatorijoje, prof. Valentin Feigin. 

Nuo 1978 m. Lietuvos konservatorijos, vėliau Lietuvos muzikos ir teatro akademijos (LMTA) dėstytojas, nuo 1994 m. docentas, nuo 2003 m. profesorius. 2000–2011 m.m. – LMTA Kauno fakulteto Styginių instrumentų katedros vedėjas. Nuo 2011 m. VDU profesorius. LMTA Senato narys. Nuo 2018 m. LMTA Kamerinio ansamblio katedros vedėjas.

Mokiniai: Edvardas Armonas, Mindaugas Bačkus, Elena Daunytė, Domas Jakštas, Jurgis Karbauskas, Justas Kulikauskas, Gleb Pyšniak, Ignė Pikalavičiūtė, Tomas Ramančiūnas, Gabrielė Samolytė, Tomas Šatas, Rūta Tamutytė, Rokas Vaitkevičius. 1986–1988 m. dėstė Alžyro nacionaliniame muzikos institute, 1991–2011 m. dėstė tarptautiniuose interpretacijos kursuose Suolahti (Suomija), Leipzig, Mannheim (Vokietija), Lyon (Prancūzija), Bruxelles (Belgija), Malmo (Švedija), Lodz,Wroclaw,Krakow, Warszawa (Lenkija). Minsk (Baltarusija), Ryga, Kuldiga (Latvija). Kamerinių ansamblių „Armonas-Uss Duo“ ir „Armonų trio“ narys. Kaip solistas, su pianiste Irena Uss-Armoniene, įvairių ansamblių sudėtyje  koncertavo Lietuvoje bei užsienyje. Pirmasis griežė 50 lietuvių ir užsienio šalių kompozitorių kūrinius.

## Šaltiniai
Helmutas Arnašius

**Helmutas Arnašius** (g. 1941 m. balandžio 7 d. Klaipėdoje) – lietuvių ir vokiečių filosofas, habilituotas humanitarinių mokslų daktaras. 

## Biografija
Tėvas Klaipėdos teisėjas Valteris Arnašius, motina Gretė Stimbraitė-Arnašienė, senelis Tilžės akto signataras Jurgis Arnašius. Mokėsi Priekulės vidurinėje mokykloje, 1958 m. su motina išvyko gyventi į Vokietiją. 1962-1968 m. Getingeno, Marburgo, Tiubingeno universitetuose studijavo filosofiją, teologiją, socialinius mokslus. 1977 m. filosofijos mokslų daktaras.

1978-1981 m. dėstė Berlyno universitete. Komunistinio laikraščio *„Die Wahrheit“* korespondentas Vokietijoje ir Maskvoje. 1988-1996 m. dirbo Vilniuje, Filosofijos ir sociologijos institute, skyriaus vadovas. Nuo 1991 m. Klaipėdos universiteto Teologijos katedros vedėjas, profesorius. 

Paskelbė darbų iš protestantizmo Mažojoje Lietuvoje istorijos. Išleido atsiminimų knygą „Keliai ir klystkeliai“ (1983 m.).

## Šaltiniai
Aavik Juhan

**Juhanas Avikas** (; g. 1884 m. sausio 29 d. Holstrės valsčiuje – m. 1982 m. lapkričio 27 d. Stokholmo) – estų kompozitorius, dirigentas. J. Aviko kūryba – lyriška, grindžiama estų muzikos folkloru. J. Avikas dirigavo Estijos dainų šventėse.

## Biografija
1911 metais baigė Sankt Peterburgo konservatorijos trimito ir kompozicijos klases. 1911-1923 metais dirigavo Tartu Vanetnuime. 1925-1933 m. Talino *Estonia* teatrų vyriausias dirigentas. Nuo 1925 metų dėstė Talino konservatorijoje, 1933–1944 jos direktorius. 1928 m. tapo profesoriumi. Nuo 1944 metų gyveno Švedijoje.

Kūryba:
* opera „Rudens svaja“ (*Sūgisunelm*) 1939 m.,
* 2 simfonijas (1946, 1948 m.),
* Tetralogijja „Metų laikui“ simfoniniam orkestrui *Aastaajad* 1945 m.,
* simfoninių poemų,
* fantazijų, siuitų,
* koncertų fortepijonui 1943 m.,
* smuikui 1945 m.,
* violončelei 1949 m.,
* kontrabosui 1950 m.,
* kūrinių fortepijonui,
* bei daugiau nei 200 dainų.
* Parašė „Estų muzikos istorija“ (*Eesli muusika ajalugu*) 4 tomai 1965–1969 m.
Ab spaustuvė

**ab** – slapta Lietuvos pasipriešinimo sovietiniam okupaciniam režimui spaustuvė-leidykla, 1981–1990 m. veikusi Salių kaime prie Kauno.

## Istorija

Spaustuvę 1978–1981 m. įrengė Vytautas Andziulis savo sodyboje po gyvenamuoju namu, jam padėjo Juozas Bacevičius. „ab“ pavadinimas kilo iš steigėjų pavardžių pirmųjų raidžių. Spaustuvės inventorių iš nurašytų įrengimų surinko ir trūkstamas detales pagamino valstybinėse spaustuvėse dirbęs V. Andziulis. Į spaustuvės 12 m², vėliau 22 m² ploto patalpas įėjimas buvo iš šiltnamio, po slankiojančiu vandens baseinu. 1981 m., kai buvo spausdinamas pirmas leidinys – vyskupo Kazimiero Paltaroko „Tikybos pirmamokslis“ (5000 egz.), spaustuvė turėjo vieną tiglinę ranka leidžiamą spaudos mašiną, apie 200 kg kelių rūšių rankomis renkamo šrifto, rinktuvą ir formą voleliams lieti. 1989 m. įsigijo kitą tiglinę spausdinimo mašiną, pjovimo mašiną, presą ir kitų įrengimų.

## Leidyba
1981–1990 m. spaustuvė leido antisovietinę religinę, politinę, istorinę ir grožinę literatūrą. Išspausdino 9 knygas, 14 brošiūrų, 16 smulkių spaudinių. „Tikybos pirmamokslį“ 1981–1989 m. išspausdino 11 kartų (32 000 egz.), maldynėlį „Garbė Tau, Viešpatie“ – 32 kartus (55 500 egz.).

„ab“ pirmą kartą išspausdino Juozo Urbšio knygą „Lietuva ir Tarybų Sąjunga lemtingais Lietuvai 1934–1940 m.“ (1987 m., 1000 egz.; 1988 m., 4000 egz.), Kęstučio Genio poezijos knygas „Ugnies kryžius“ (1989 m., 2000 egz.), Lietuvos partizanų dainas „Kovų aidai“ (1990 m., 2000 egz.), Adolfo Damušio „Lietuvos gyventojų aukos ir nuostoliai 1939–1949 m.“ (antrasis pataisytas leidimas 1990 m., 2000 egz.; pirmasis išleistas JAV). 1991 m. „ab“ įregistruota kaip V. Andziulio įmonė.

## Muziejus
Nuo 1997 m. spaustuvė yra Vytauto Didžiojo karo muziejaus filialas. Muziejus įsikūręs Neries bendrijos kolektyviniuose soduose šalia Kauno miesto ribos, prie kelio . Jo adresas – Salių kaimas, Domeikavos seniūnija, Kauno rajonas.

1999 m. spaustuvė įrašyta į LR Nekilnojamųjų kultūros paveldo objektų registrą.

## Šaltiniai

## Nuorodos
* Muziejus vaizdo medžiagoje
Eduardas Astramskas

**Eduardas Astramskas** (1918 m. balandžio 25 d. Marijampolė – 2007 m. rugpjūčio 29 d. Vilnius) – Lietuvos poetas, vertėjas.

## Biografija
1938–1943 m. studijavo ekonomiką Vytauto Didžiojo universitete bei vokiečių kalbą ir literatūrą Vilniaus universitete.

Vėliau mokytojavo, dėstė Kauno universitete. 1947 m. sovietinio saugumo suimtas ir nuteistas 25 m. kalėti. Kalintas Chalmer Ju, Salechardo, Pečioros, Salavato ir kt. lageriuose. 1956 m. grįžo į Vilnių. 1989 m. reabilituotas.

Duktė germanistė Gražina Astramskaitė (1944–2007).

## Kūryba
1984 m. nelegaliai *Tado Žvainio* slapyvardžiu išleido lageriuose sukurtų eilėraščių rinkinį „Ant žvangančio tako“ (2 leid. 1992 m.). Parašė gamtos ir meilės tematikos eilėraščių vokiečių kalba (rinkinys „Amo, ergo sum: Ich liebe, also bin ich“, 1993 m.).

Išvertė estų rašytojų kūrinių, estų pasakų. Į vokiečių kalbą išvertė Maironio, Salomėjos Nėries eilėraščių, M. Martinaičio, P. Mašioto kūrinių. Vokiečių vertėjui H. Budenzygui parengė pažodinius K. Donelaičio „Metų“ ir A. Baranausko „Anykščių šilelio“ vertimus.

## Vertimai
**Iš [[estų kalba|estų kalbos]]:**
* Oskaras Lutsas. Vasara, 1958 m.
* Friedebertas Tuglasas. Mažasis Ilimaras, 1959 m.
* Antonas Tamsarė. Kerbojos šeimininkas, 1960 m.
* Lili Promet. Kaimas be vyrų, 1964 m.
* Eduardas Vildė. Meikiulos pienininkas, 1965 m.
* A. Gallilas. Tomas Nipernadis, 1971 m.
* A. Bekmanas. Ryla, 1977 m.
* J. Krosas. Dangaus akmuo, 1979 m.

**Iš vokiečių kalbos:**
* Johanesas Bobrovskis. Lietuviški fortepijonai, 1968 m.
* Tomas Valentinas. Paklydėliai, 1972 m.
* Kurtas Ceramas. Dievai, kapai ir mokslininkai, 1962 m.

## Nuorodos
* in memoriam. Eduardas Astramskas 1918 04 25–2007 08 29. Literatūra ir menas. 2007-09-14 nr. 3156
* 

## Šaltiniai
Armonos geologinis draustinis

**Armonos geologinis draustinis** – draustinis 8 km į pietvakarius nuo Ukmergės.

Plotas 152 ha. Apima Armonos žemupio ir Šventosios slėnių dalis. Saugomos Armonos krantų devono periodo atodangos. Rasta šarvuotųjų ir riešapelekių žuvų fosilijų (kaulų, žvynų). Draustinis įsteigtas 1960 m.

## Šaltiniai
Didybės manija

**Didybės manija** – psichikos būsena, kuriai būdingas klaidingas, liguistas įsitikinimas nepaprastai didelėmis savo galimybėmis, galiomis, įgūdžiais, turtingumu ir panašiai. Didybės manija gali būti kai kurių psichikos sutrikimų simptomas, tačiau pati savaime nėra laikoma psichiniu sutrikimu.

## Išnašos

## Susiję straipsniai
*Daningo-Kriugerio efektas
*Narcisizmas
*Puikybė
Abadidai

**Abadidai** (*Abbadid*) – ispanų musulmonų valdovų dinastija, valdžiusi 1023–1091 m. Sevilijos taifą pietų Ispanijoje.

Pradininkas kadis (religinis „teisėjas“) Abu ai Kasimas Muchamedas ibn Abadas 1023 metais paskelbė Sevilijos nepriklausomybę nuo Kordobos kalifato. Jis valdė 1023-1042 metais.

Jo sūnus Abadas ai Mutadidas valdęs 1042-1069 m. buvo poetas ir menų globėjas, laikė gausų dvarą, o vaikaitis Muchamedas ai Mutamidas valdęs 1069-1091 m. užkariavo kelių silpnesnių aplinkinių kunigaikščių žemes, 1068 metais ir Kordobą. Muchamedas ai Mutamidas Seviliją pavertė musulmonų kultūros centru.

Krikščioniškam Kastilijos ir Leono karaliui Alfonsui VI Drąsiajam užėmus Toledo 1085 m., Abadidai pasikvietė į pagalbą Almoravidus iš Šiaurės Afrikos, tačiau šie nutraukė sąjungą su Abadidais ir 1091 metais užėmė Seviliją.

Abadidų dinastija:
* AAbu ai Kasimas Muchamedas ibn Abadas (1023-1042 m.);
* Abadas ai Mutadidas (1042-1069 m.);
* Muchamedas ai Mutamidas (1069-1091 m.).
Paul Abadie

**Paul Abadie** (adapt. **Polis Abadi** 1812 m. lapkričio 9 d. Paryžiuje – 1884 m. rugpjūčio 3 d. Šatou, prie Paryžiaus) – prancūzų architektas ir restauratorius.

1874 m. suprojektavo romaninės bizantinės architektūros formų Švč. Jėzaus Širdies baziliką Paryžiuje, Montmartre 1865 m. restauravo rotušę ir 1884 m. Šv. Petro katedrą Angouleme.

## Šaltiniai
Dvarionaitė

* Aldona Dvarionaitė – pianistė, pedagogė;
* Eleonora Dvarionaitė – kompozitorė, pianistė;
* Julija Dvarionaitė – dainininkė, aktorė;
* Margarita Dvarionaitė – muzikė, chorvedė.
Dvarionas

**Dvarionas** − lietuviška vyriškos giminės pavardė.

Šios pavardės moteriškosios giminės formos yra: Dvarionienė (ištekėjusi moteris) ir Dvarionaitė (mergautinė pavardė).

Pavardę turi šie garsesni asmenys:

**Dvarionas:**

*Antanas Dvarionas – dainininkas, vargonininkas, chorvedys;
*Balys Dvarionas – pedagogas, kompozitorius, pianistas, chorvedys;
*Jurgis Dvarionas – pedagogas, smuikininkas;
*Justas Dvarionas – pianistas.
Kongo geografija

Kongo Respublika išsidėsčiusi abipus pusiaujo, centrinėje rytinėje Afrikoje. Pietuose ir rytuose šalis ribojasi su Kongo DR (2 410 km), vakaruose – su Gabonu (1 930 km), šiaurėje – su Kamerūnu (523 km) ir CAR (467 km) ir su Kabinda (Angola) pietvakariuose (201 km).

Šalies plotas – 342,000 km², (sausuma – 341,500 km² , vanduo – 500 km²). Kranto linija – 169 km.

Sostinėje Brazavilyje gyvena 1,7 mnl. gyventojų, antrame pagal dydį mieste Puent Nuare – 663 400 (2005). Apytiksliai 70 % gyventojų gyvena Brazavilyje, Puent Nuare, ar palei geležinkelį tarp jų.

Klimatas – atogrąžų, drėgnas sezonas trunka nuo kovo iki birželio, likusį laiką – sausasis sezonas. Drėgnuoju metu patvinsta upės. Apytiksliai 70 procentų šalies teritorijos yra užima atogrąžų miškas. Aukščiausias taškas (1 020 m) yra Mont Nabebė (Nabebės kalnas) Mayumbe kalnuose.

Pagrindinės upės: Kongas ir Kvilu.

Naudingos iškasenos ir resursai – nafta, mediena, potašas, švinas, cinkas, uranas, varis, fosfatai, gamtinės dujos. 1.45 % ariamos žemės.
Lockheed Martin

**Lockheed Martin** – tarptautinė, viena didžiausių aukštųjų technologijų bei lėktuvų ir kitų aviacijos bei kosmonautikos aparatų gamybos korporacijų. Įsikūrė 1995 m. susijungus „Lockheed“ ir „Martin Marietta“ korporacijoms. Visame pasaulyje „Lockheed Martin“ turi apie 110 tūkstančių darbuotojų. Dabartinis prezidentas – James D. Taiclet.

Pagal įplaukas „Lockheed Martin“ yra didžiausias pasaulyje karinės srities rangovas. 2013 m. 78 % korporacijos įplaukų sudarė JAV vyriausybės ir kitų JAV valstybinių įstaigų bei kitų šalių vyriausybių kariniai užsakymai.

2006 m. „Lockheed Martin“ komanda laimėjo „Collier“ trofėjų už naikintuvo „F-22 Raptor“ sukūrimą.

## Galerija

Image:Trident II missile image.jpg|„Lockheed Trident“ raketa, paleidžiama iš povandeninio laivo.
Image:DarkStar Tier III.jpg|„RQ-3 Dark Star“ bepilotis žvalgybos orlaivis, sukurtas kartu su „Boeing“.
Image:F-22F119.JPG|„F-22 Raptor“ naikintuvas


## Nuorodos
* Oficiali svetainė

## Šaltiniai
Šilalės apskritis

**Šilalės apskritis** buvo Lietuvos vakaruose, į pietryčius nuo Klaipėdos. Centras – Šilalė.

## Istorija

Sudaryta 1915 m. rugsėjo 23 d. vokiečių okupacinės valdžios, priklausė Oberosto Lietuvos sričiai. 1915 m. lapkričio 15 d. pertvarkyta į Jocių apskritį.

## Literatūra
* 
* 
*
Somalilando šilingas

**[[Somalilandas|Somalilando]] [[šilingas]]** – Somalilando – *[[de facto]]* nepriklausomos respublikos valiuta. Neturi ISO 4217 kodo, nes Somalilandas – *de jure* Somalio dalis. Šilingas padalintas į 100 centų, jie nenaudojami. Simbolis – Sl. Sh. 1994 m. pakeitė Somalio šilingą.
Komisaras (reikšmės)

**Komisaras** – komisijos narys arba žmogus, kuriam suteikti ypatingi įgaliojimai. Pvz., 1795 m. komisarai Kulonas, Ž. Lagranžas, A. Lavuazjė ir P. Laplasas matavo Paryžiaus meridianą, kad apibrėžti metro ilgį.

Žodis *komisaras* kilęs iš viduramžių lotynų kalbos žodžio *commissarius*, iš lot. dalyvio *commissus* (šis iš. lot *committere*) 'kuriuo tikima, patikėtinis'. Anglų kalboje žodis *commissary* žinomas nuo 1362 m., kur reiškė 'žmogus, kuriam aukštesnė institucija patikėjo tam tikrą pareigą'.

Terminas *komisaras* buvo labai populiarus Tarybų Rusijoje ir TSRS.

## TSRS komisarai
* komisaras – politinė pareigybė Tarybų Rusijos ir TSRS ginkluotųjų pajėgų kariniame dalinyje.
** bataliono komisaras – majorą atitikęs komisaro laipsnis
** vyresysis bataliono komisaras – papulkininkį atitikęs komisaro laipsnis
** pulko komisaras – pulkininką atitikęs komisaro laipsnis
** brigados komisaras – kombrigą atitikęs komisaro laipsnis
** divizijos komisaras – komdivą (vėliau – generolą majorą) atitikęs komisaro laipsnis
** korpuso komisaras – komkorą (vėliau – generolą leitenantą) atitikęs komisaro laipsnis
** antro rango armijos komisaras – antro rango komandarmą (vėliau – generolą pulkininką atitikęs komisaro laipsnis
** pirmo rango armijos komisaras – pirmo rango komandarmą (vėliau – armijos generolą) atitikęs komisaro laipsnis
* komisaras – Rusijoje, tarp Vasario ir Spalio revoliucijų, valdininkas, vadovavęs gubernijos (gubernijos komisaras) ar ujezdo (ujezdo komisaras) administracijai
* liaudies komisaras, narkomas – Tarybų Rusijoje ir TSRS iki 1946 m. ministro analogas, vadovavęs liaudies komisariatui
* valstybės saugumo komisaras – karinis laipsnis TSRS GPU ir NKVD
* milicijos komisaras – laipsnis TSRS NKVD sistemoje

## Komisarai kitose valstybėse
* policijos komisaras – Italijoje, Vokietijoje, Prancūzijoje, Lietuvoje, JAV ir kai kuriose kitose šalyse policijos valdininko rangas
* komisaras – profesionalaus sporto organizacijos (NBA, NFL) vadovas
* komisaras – JAV ir D. Britanijos kariuomenėse tai valdininkas (karininkas), atsakingas už materialų kariuomenės aprūpinimą atsargomis, degalais ir pan.
* Europos komisaras – Europos Sąjungos valdininkas

## Fiktyvūs komisarai
* komisaras Megre () – Ž. Simenono detektyvinių romanų herojus, policijos komisaras
* komisaras Reksas () – serialas apie policijos šunį
* Warhammer 40000 pasaulyje komisaras – lojalumą užtikrinantis specialus Žmonių Imperijos pareigūnas, maždaug atitinkantis iš tikro egzistavusias Tarybų Sąjungos politruko pareigas. Kaip kareivėlių modeliai egzistuoja *Imperial Guard* (Imperijos Gvardijos) armijoje.
Josh Childress

**Joshua (Josh) Malik Childress** (g. 1983 m. birželio 20 d. Harbore, Kalifornijoje) – amerikiečių krepšininkas.

2008 m. pasirašė trejų metų sutartį su Pirėjo „Olympiacos“ klubu. 2010 m. liepos 14 d. pasirašė penkerių metų kontraktą su Phoenix „Suns“ klubu. 2012 m. liepos 16 d. buvo atleistas iš Fynikso komandos pasinaudojus amnestijos taisykle.

## Šaltiniai
Milicijos komisaras

**Milicijos komisaras** () – TSRS NKVD-NKGB generolų laipsnis, galiojęs nuo 1943 metų vasario 9 d. iki 1945 m. liepos 6 d.

## Pakopos
TSRS egzistavo trys milicijos komisarų lygiai:
* pirmo rango milicijos komisaras (), jį vėliau pakeitė milicijos generolas pulkininkas
* antro rango milicijos komisaras (), jį vėliau pakeitė milicijos generolas leitenantas
* trečio rango milicijos komisaras (), jį vėliau pakeitė milicijos generolas majoras.

## Nuorodos
* TSRS milicijos antpečiai 1943–1947 m.
Gudronas

**Gudronas** (; iš ) – naftos perdirbimo likutis, susidarantis iš naftos vakuuminės distiliacijos atskyrus frakcijas, kurios garuoja temperatūroje iki +450–600 °C. Maksimali temperatūra skiriasi skirtingose naftose.

## Naftos gudronas
Gudrono išeiga – 10-45 % naftos masės procentai. Gudronas – klampus skystis ar kieta juoda asfaltiškos išvaizdos medžiaga su blizgančiu lūžio paviršiumi.
Gudroną sudaro:
* 45-95 % – alkanai, naftenai ir aromatiniai angliavandeniliai
* 3-17 % – asfaltenai
* 2-38 % – naftos dervos
* 0,5 % – nedegios medžiagos

Elementinė sudėtis (masės procentais):
* C – 85-87
* H – 9,3-11,8
* S – 0,2-6,3
* N – 0,2-0,7
* O – 0,08-1,25
Gudrone lieka visi naftoje buvo metalai. Pvz., vanadžio kiekis gali siekti 0,046 %, nikelio – 0,014 %.

Gudrono savybės priklauso nuo naftos prigimties, dyzelinių frakcijų atskyrimo laipsnio:
* tankis – nuo 0,95 iki 1,03 g/cm³
* koksuojamumas – nuo 8 iki 26 % (masės procentai)
* sustingimo temperatūra – 12–55 °C
* pliūpsnio temperatūra – 290–350 °C.

Gudronas naudojamas gaminant:
* kelių dangos, stogų dangos, statybinius bitumus
* mažai peleningą koksą
* tepimo medžiagas
* degiąsias dujas
* degalus

### Rūgštusis gudronas
**Rūgštusis gudronas** – medžiaga, kuri susidaro koncentruota sieros rūgštimi H₂SO₄ valant kai kuriuos naftos produktus (pvz., alyvas). Tai klampus juodas skystis, kurio sudėtyje yra 15-70 % sieros rūgšties.

## Kiti gudronai
*Gudronais* kartais vadinamos juodos ir tamsiai rudos skystos ar pusskystės medžiagos, gaunamos kaitinant medieną, durpes, degiuosius skalūnus, kaulus, akmens anglį ar panašias organines medžiagas.
Somalio šilingas

**[[Somalis|Somalio]] [[šilingas]]** – Somalio valiuta. ISO 4217 kodas – *SOS*. Šilingas padalintas į 100 centų, jie nenaudojami. Simbolis – Sh.